gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
રાજ્યોને બદલે કેન્દ્રને વધુ નાણાં આપતો GSTનો ખરડો લોકસભામાં રજૂ
GSTના અમલ માટેના એકંદર ચાર ખરડા રજૂ થયા
ગુડ્સ ઍન્ડ સર્વિસિસ ટૅક્સ (GST)ના નુકસાનભરપાઈ ભંડોળની વધારાની રકમમાંથી રાજ્યોને વધુ હિસ્સો મળવાને બદલે હવે કેન્દ્ર સરકારને વધુ નાણાં મળે એવી જોગવાઈ કરતો કમ્પેન્સેશન લૉ ખરડો લોકસભામાં રજૂ થયો છે. GSTના પાંચ વર્ષના અમલના અંતે રાજ્યોને વધારે રકમ મળશે એવું અગાઉ નક્કી થયું હતું.
ગઈ કાલે લોકસભામાં રજૂ થયેલા ગુડ્સ ઍન્ડ સર્વિસિસ ટૅક્સ (કમ્પેન્સેશન ટુ સ્ટેટ્સ) બિલ મુજબ GSTનો અમલ થવાને પગલે રાજ્યોને મહેસૂલમાં જે ખોટ જશે એની ભરપાઈ કેન્દ્ર દર બે મહિને કરશે. આ ખરડાના મુસદ્દામાં કહેવાયું હતું કે દર ત્રણ મહિને પેમેન્ટ કરવામાં આવશે. એ મુસદ્દામાં ફેરફાર કરીને હવે ખરડામાં કહેવાયું છે કે પાંચ વર્ષનો સમયગાળો વીત્યા બાદ નુકસાનભરપાઈ ભંડોળમાં જો કોઈ વધારાની રકમ બચી હશે તો કેન્દ્ર અને રાજ્યો એને સરખા ભાગે વહેંચી લેશે. અગાઉના મુસદ્દા મુજબ વધારાની આ રકમ કાયદાની જોગવાઈ પ્રમાણે વધારાની રકમમાંથી ૫૦ ટકા રકમ કેન્દ્ર અને રાજ્યો વચ્ચે વહેંચી લેવાની હતી અને બાકીની ૫૦ ટકા રકમ રાજ્યોને સ્ટેટ ઞ્લ્વ્માંની એની કુલ આવકના ગુણોત્તરમાં આપવી એવું નક્કી થયું હતું.
રજૂ થયા ચાર ખરડા
કેન્દ્રીય નાણાપ્રધાન અરુણ જેટલીએ ગઈ કાલે સેન્ટ્રલ GST, ઇન્ટિગ્રેટેડ GST, યુનિયન ટેરિટરી GST અને કમ્પેન્સેશન લૉ એમ ચાર ખરડા લોકસભામાં રજૂ કર્યા હતા. સરકારે GSTનો અમલ આગામી પહેલી જુલાઈથી કરવાનો પ્રસ્તાવ મૂક્યો છે. એણે એવો પણ અંદાજ રાખ્યો છે કે આ કરવેરાના અમલથી દેશના વૃદ્ધિદરમાં બે ટકાનો ઉછાળો આવશે.
ખરડા રજૂ કરવા બાબતે વાંધો ઉઠાવાયો
કૉન્ગ્રેસના સભ્ય કે. સી. વેણુગોપાલે આ ખરડા રજૂ કરવાની કાર્યવાહી કાર્યસૂચિમાં નહીં હોવાથી ખરડા રજૂ થવા સામે વાંધો ઉઠાવ્યો હતો. આવા મહત્વના પ્રશ્ને સંસદીય કાર્યપ્રણાલીને અનુસરવી જોઈએ એમ તેમણે કહ્યું હતું.
એના જવાબમાં સંસદીય બાબતોના રાજ્યકક્ષાના પ્રધાન એસ. એસ. અહલુવાલિયાએ જણાવ્યું હતું કે આ ખરડા શુક્રવારે મધરાતે સરકારી વેબસાઇટ પર અપલોડ કરવામાં આવ્યા હતા.
વિરોધ પક્ષોના સંસદસભ્યોએ આ નિવેદન સામે વાંધો ઉઠાવતાં કહ્યું હતું કે ‘સભ્યો મધરાતે વેબસાઇટ ચેક કરે એવી અપેક્ષા કેવી રીતે રાખી શકાય? ગયા સપ્તાહે કાર્યવાહી સલાહકારી સમિતિની બેઠકમાં આ મુદ્દાની ચર્ચા કેમ કરવામાં આવી નહોતી?
છેવટે સ્પીકર સુમિત્રા મહાજને કહ્યું હતું કે ખરડા શનિવારે સવારે સંસદસભ્યોને મોકલવામાં આવ્યા હોવાથી એ રજૂ કરવામાં કાંઈ ખોટું નથી.
GST તંત્રમાં CBICનું નામાંતર કરવામાં આવશે
૧ જુલાઈ, ૨૦૧૭થી અમલી બનનારા ગુડ્સ ઍન્ડ સર્વિસિસ ટૅક્સ (GST)ને સહેલાઈથી લાગુ કરવાના પ્રયાસરૂપે પરોક્ષ વેરા માટેની નીતિ ઘડનારી ટોચની સંસ્થા સેન્ટ્રલ બોર્ડ ઑફ એક્સાઇઝ ઍન્ડ કસ્ટમ્સ (CBIC)નું નામ બદલીને સેન્ટ્રલ બોર્ડ ઑફ ઇનડાયરેક્ટ ટૅક્સિસ ઍન્ડ કસ્ટમ્સ (CBEC) કરવામાં આવશે. જોકે એ માટે જરૂરી કાનૂની મંજૂરીઓ મેળવવાની રહેશે. CBEC એના સેન્ટ્રલ એક્સાઇઝ લાદવામાં તથા કસ્ટમ્સની કામગીરીની દેખરેખ રાખવા ઉપરાંત સરકારને GST સંબંધિત પૉલિસી ઘડવામાં મદદરૂપ બનશે.
પ્રસ્તાવિત GST કાયદાની જોગવાઈઓને અમલી બનાવવા CBIC હેઠળના વર્તમાન સેન્ટ્રલ એક્સાઇઝ અને સર્વિસ ટૅક્સનું ફરી સંકલન કરવામાં આવશે.
CBEC હેઠળ ૨૧ ઝોન, ૧૦૧ GST ટૅક્સ પેયર સર્વિસિસ કમિશનર્સ, ૧૫ સબ-કમિશનર્સ, ૭૬૮ વિભાગો, ૩૯૬૯ રેન્જ, ૪૯ ઑડિટ કમિશનર્સ અને ૫૦ અપીલ્સ કમિશનર્સ રહેશે.
GSTના અમલની તૈયારીના ભાગરૂપ સરકાર વિવિધ વેપાર-ઉદ્યોગોની સમસ્યા દૂર કરશે
આ હેતુસર સરકારે ૧૦ ગ્રુપની રચના કરી : ૧૦ એપ્રિલ સુધીમાં રિપોર્ટ
કેન્દ્ર સરકાર GSTના નામે આ દાયકાના સૌથી મોટા રિફૉર્મ માટે સજ્જ થઈ રહી છે. ગુડ્સ ઍન્ડ સર્વિસ ટૅક્સ (GST)નો અમલ ૧ જુલાઈએ થવા જઈ રહ્યો છે ત્યારે ઈ-કૉમર્સ, બૅન્કિંગ, ઇન્શ્યૉરન્સ અને લૉજિસ્ટિક સહિતના ઉદ્યોગોને આ રિફૉર્મ્સમાં તેમને કોઈ મુશ્કેલી કે મુદ્દા હોય તો એના ઉકેલની તક મળી શકે. સરકારે આ બધા મુદ્દાઓના ઉકેલ અર્થે વરિષ્ઠ વેરા-અધિકારીના નેતૃત્વ હેઠળ ૧૦ ગ્રુપની સ્થાપના કરી છે.
આ ગ્રુપ સ્થાપવા પાછળ સરકારનો ઉદ્દેશ એ છે કે આ કરવેરાના ક્રાન્તિકારી પરિવર્તન દરમ્યાન વેપાર-ઉદ્યોગોને કોઈ સમસ્યા કે મૂંઝવણ હોય તો એનો પહેલેથી ઉપાય કરી શકાય.
કયાં સેક્ટર કવર થશે?
આ સંબંધી કેટલાક મુદ્દાઓ અગાઉ જ સૉલ્વ કરી દેવામાં આવ્યા છે છતાં હજી કેટલીક બાબતો છે જેને બારીકીથી જોવાશે અને ઉકેલાશે જેથી GST માળખામાં પ્રવેશતી વખતે મુશ્કેલીઓ ન રહે યા કોઈ અવરોધ ન નડે. વિવિધ વેપાર-ઉદ્યોગની મુશ્કેલીઓ દૂર કરવા માટે રચાયેલું આ ગ્રુપ નાના-મધ્યમ એકમો, ઑઇલ ઍન્ડ ગૅસ, જેમ્સ ઍન્ડ જ્વેલરી, ટેલિકૉમ, ઇન્ફર્મેશન ટેક્નૉલૉજી વગેરે સેક્ટરને પણ આવરી લેશે.
વહીવટી તૈયારીરૂપે સરકારે સેન્ટ્રલ બોર્ડ ઑફ એક્સાઇઝ ઍન્ડ કસ્ટમ્સનું નામ બદલીને સેન્ટ્રલ બોર્ડ ઑફ ઇન્ડાયરેક્ટ ટૅક્સિસ ઍન્ડ કસ્ટમ્સ કર્યું છે. રાષ્ટ્રભરમાં મૅનપાવરની તાલીમ શરૂ કરી દીધી છે. ૧૦૧ GST પેયર્સ કમિશનરેટની તૈયારી પણ થઈ રહી છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.